**AKTYVI SUBALANSUOTA PAMOKA 3 X 15**

Šalčininkų r. Jašiūnų „Aušros“ gimnazija

|  |  |  |
| --- | --- | --- |
| **Mokytojų**  **kūrybinės**  **laboratorijos** | **C:\Users\inesa_suchocka\Documents\herbai-logotipai\herbas2.gif** | **C:\Users\inesa_suchocka\Desktop\Logo1.png** |

**Data:**2018-11-16 **Dalykas / ugdomoji veikla:** lietuvių kalba

**Klasė / grupė:** II g klasė

**Planą sukūrė:** Violeta Bagdiulienė

*(mokytojo vardas, pavardė)*

**Pamokos (pamokų ciklo) /užsiėmimo pavadinimas „Svetima nacija“: skaitau ir kritiškai vertinu**

|  |  |  |
| --- | --- | --- |
| **Pamokos/užsiėmimo idėja** | | |
| Kritinio mąstymo ugdymas per kalbos pamokas yra vienas iš prioritetinių mokytojo tikslų. Mokiniams vis labiau tolstant nuo teksto, jį pakeičiant vaizdu ar simbolių kalba, mokytojo pamokos uždavinai taip sudėliojami, kad mokiniai būtų įgalinti skaityti tekstus ir ieškoti juose informacijos bei kritiškai vertinti.  Pamokos situacija – tai būdas sudominti, intriguoti, nuteikti pozityviam nuotaikingam darbui. Pasirinkta tema ,,Svetima nacija“ intriguoja ir sudomina. Mokiniai tarsi išlaisvinami iš nuobodžios aplinkos. Vaizduotėje jie tampa personažais, įvykių dalyviais: atkeliauja iš kitos planetos surinkti apie gyvenimą Lietuvoje informaciją ir pristatyti ją turi skirtingomis formomis.  Per žaidybines, vaidybines situacijas vyksta ugdymosi procesas. Bendrųjų kompetencijų (bendradarbiavimo, darbo grupėje, lyderystės) integravimas mokantis dalyko padeda įsigilinti į pamokos medžiagą. Grupėje visų mokinių gebėjimai skirtingi: atlikdami paskirtas užduotis jau savaime tampa konsultantais, o pristatydami rezultatus imasi lyderystės- atsakomybės už grupės darbą.  Gebėjimų ir žinių pasitikrinimo pamokoje tiek mokytojas, tiek patys mokiniai į(si)vertino pasiektą rezultatą, akivaizdžiai pamatė sėkmes ir įvardijo nesėkmių priežastis. Ypač mokytojui tokia mokinių veikla naudinga nustatant individualius gebėjimus: kritinio mąstymo, iškalbos, kūrybinio rašymo. Veiklų įvairovė sudaro galimybes atsiskleisti kūrybiškumui, stipriosioms pusėms ir, aišku, matomas žinių lygis- kas trukdo ir kas padeda siekti rezultato.  II g klasėje mokiniai turi skirti tekstų rūšis, žanrus, tipus, gebėti kurti įvairius tekstus, susipažįsta su retorikos menu. Mokytojui telieka padaryti išvadas, apie individualias mokinių gebėjimų ir žinių spragas ir tai išanalizavus, įvertinus planuoti tolimesnį darbą. | | |
| **Mokinių/vaikų skaičius** | 21 mokinys | |
| **Pamokų/**  **užsiėmimų skaičius**  **(Trukmė)** | 2 pamokos | |
| **Pamokos/**  **užsiėmimo uždaviniai** | Skirtinguose informacinuose leidiniuose (delfi.lt. lrytas.lt., 15 min., ,,Vilniaus diena“) suras ir perskaitys nurodyta tema straipsnį, kritiškai įvertins pavadinimą. Pristatys žodžiu.  Pagal surinktą medžiagą grupė paruoš pristatymą nurodyta forma: interviu, informacinis straipsnis, publicistinis straipsnis, atviras laiškas, pokalbis- diskusija,  Apibendrins medžiagą įvardindami, kokį vaizdą susidarė iš žiniasklaidos apie šalį ir jos gyventojus.  Suformuluos išvadas apie žiniasklaidos įtaką skaitytojams. | |
| **Pamokos/**  **užsiėmimo tikslas** | Lavinti kritinį mąstymą, mokytis kritiškai vertinti žiniasklaidoje pateikiamą informaciją. | |
| **Mokymosi/**  **ugdymosi aplinkos, priemonės ir (ar) technologijos** | *Vieta*: lietuvių kalbos kabinetas  *Priemonės*: užduočių kortelės, kompiuteris, projektorius, išmanieji telefonai, laikraščiai, rašymo priemonės. | |
| **Pamokos/užsiėmimo eiga, mokymo(si)/ugdomųjų veiklų aprašymas** | | |
| |  |  |  |  | | --- | --- | --- | --- | | **Pamokos dalys** | **Numatomas laikas** | **Mokytojo veikla** | **Mokinių veikla** | | ***Įvadinė dalis***  Pamokos situacijos pristatymas. | 5 min. | Po pasisveikinimo mokiniams išdalinamos skirtingai pažymėtos kortelės, priemonės ir užduotys (kiekvienai grupei skirtingos) | Mokiniai susėda į grupes po 4 pagal ištrauktų kortelių vienodus žymėjimus.  Pasiruošia telefonus su įjungtu interneto ryšiu, kitas priemones. | | ***Pamokos eiga***  Apibendrinimas, vieno sakinio refleksija.  **Antros pamokos eiga**  Mokytojo ir mokinių veikla  ***Apibendrinimas, įsivertinimas.***  Išvados ir apibendrinimas po kiekvienos darbo dalies. Individualus įsiverinimas ir refleksija namuose raštu. | 25 min.  7- 10 min.  10 min  5 min  15 min  15min  10 min | Mokytojas konsultuoja, kuriems sunku susirasti nurodyta tema medžiagą, pataria ko ieškoti, kas yra svarbu, paaiškina, į ką atkreipti dėmesį straipsnio pavadinime ir visame tekste.  Mokytojas pasižymi diskutuotinus atsakymus.  Padėkoja už atliktą darbą ir skelbia pertrauką.  .  Mokiniams pristato pamokos uždavinius: susiteminti surinktą grupėje informaciją ir pagal ją parengti pristaymą: atvirą laišką, inteviu su grupės nariais, informacinis straipsnį, publicistinį straipsnį, pokalbį- diskusiją tarp grupės narių.  Pataria grupėje išsirinkti redaktorių, moderatorių, oratorių, korespondentą.  Konsultuoja grupių narius, padeda atlikti užduotis tiems, kuriems sunkiausiai sekasi.  Pasižymi pastabas  Paskiria namuose susirašyti nesėkmių priežastis: kokių žinių ir gebėjimų pritrūko, ką reikia išmokti, į ką atkreipti dėmesį. | Kiekvienas grupės mokinys iš skirtingų žiniasklaidos šaltinių- internete delfi.lt., lrytas.lt., 15 min.,  ,,Vilniaus diena“ (popierinis laikraštis) pasirenka po vieną, jų nuomone, aktualų straipsnį (grupei pateikta viena tema iš penkių: švietimas, šeima, jaunimas, viešasis gyvenimas, kultūra). Pasižymi svarbiausius teiginius, faktus. Grupėje aptaria straipsnio pavadinimo funkciją: informuoti, formuoti nuomonę ar teigti iš anksto suformuotą vertinimą.  Kiekviena grupė pateikia kritinį pavadinimų vertinimą, įvardindami, kaip atspidi pavadinimas turinį ir kokią funkciją atlieka.    Kiekviena grupė vienu sakiniu išsako apibendrintus pastebėjimus ir įgytą naują patirtį  Mokiniai pakartoja skirtingų tekstų struktūros reikalavimus ir publicistinio stiliaus ypatybes. Naudojasi užrašais.  Išsiaiškina mokytojo išvardintų pareigybių funkcijas.  Darbas grupėse ruošia nurodytos formos pristatymą ne ilgesnį nei 3 min.  Mokiniai pristato parengtą medžiagą  Refleksija žodžiu: sėkmės ir nesėkmės priežastys- grupės darbo įsivertinimas. | |  | - | | | |
| **Priedai** | | Skaidrės – kaip papildoma medžiaga ir pagalba mokiniui |
| **Rezultatai** | | * Visi mokiniai dirbo tiek individualiai, tiek grupėje. * Suprato pamokos uždavinius ir veiklos žingsnius. * Trukdančiū mokinių veiklą veiksnių nebuvo. * Mokytoja konsultavo, drąsino, atsakė į mokinių klausimus. * Tikslingai naudojosi priemonėmis * Taikomi mokymosi metodai atitiko pamokos tikslą bei turinį. * Mokiniai įgijo naujos patirties ir pasitikrino savo individualius gebėjimus. * Buvo sudarytos sąlygos kūrybiškumui atsiskleisti |

|  |
| --- |
| **Patarimai mokytojams**   * Pamokos laiko vadyba- kad nebūtų per daug užduočių, o jų sudėtingumas atitiktų klasės gebėjimus. * Sudominimas netikėta situacija- galimybės suteikimas pasijusti personažu. * Prasmingos su gyvenimu susietos veiklos parinkimas ir paskirstymas. * Dalykinių žinių kartojimą, įtvirtinimą integruoti su bendrosiomis kompetencijomis, ypač su mokymusi mokytis ir bendradarbiauti, dirbti grupėje. |